open-index/open-wikipedia-markdown huggingface dataset:
Νίκος Μάλλιαρης

Ο **Νίκος Μάλλιαρης** (γενν. Αθήνα, 4 Ιουλίου 1954) είναι παλαίμαχος ποδοσφαιριστής που αγωνιζόταν στην θέση του σέντερ-φορ (ύψος 1,82 μ.-βάρος 75 κιλά), συνδικαλιστής και διοικητικός παράγοντας. Έχει αναλάβει κοινωνικές και πολιτιστικές πρωτοβουλίες στο χώρο του αθλητισμού, που τον καθιστούν ενεργό και αναγνωρίσιμο μέλος της ελληνικής κοινωνίας.

## Ποδοσφαιρική σταδιοδρομία
Από το 1971 έως το 1973 αγωνίστηκε σε ερασιτεχνικό επίπεδο στην ομάδα του "Π.Ο. Ψυχικού" στο πρωτάθλημα Αθηνών. Σαν επαγγελματίας, έπαιξε στον Εθνικό Αστέρα Καισαριανής (1973-1977) και ακολούθως στην Προοδευτική (1977-1980), αγωνιζόμενος στο πρωτάθλημα της Β´ Εθνικής κατηγορίας.

Το 1982 απέκτησε πτυχίο προπονητή ποδοσφαίρου. Επίσης δραστηριοποιείται με τον Σύλλογο Βετεράνων Ποδοσφαιριστών Προοδευτικής.

## Παράγοντας
Ο Νίκος Μάλλιαρης ήταν ένα από τα ιδρυτικά μέλη του ΠΣΑΠ. Διετέλεσε μέλος, ταμίας, γενικός γραμματέας, υπεύθυνος Τύπου-επικοινωνίας και υπεύθυνος οργάνωσης των μελών του Συνδέσμου, από το 1977 έως το 1985. Από το 2000 έως το 2001 ήταν μέλος της διοίκησης του Απόλλωνα Καλαμαριάς και εκπρόσωπός του στην ΕΠΑΕ. Το 2003 ήταν συνιδρυτής της ποδοσφαιρικής ομάδας «Αστέρας 2004», στην περιοχή της Καισαριανής, στην οποία και υπήρξε πρόεδρος έως το 2008. Το 2007 πρωτοστάτησε στην ίδρυση των εν Ελλάδι φίλων της Μπαρτσελόνα, της οποίας αποτελεί και μέλος από τον ίδιο χρόνο. Επίσης, είναι μέλος της πρωτοβουλίας της Ελληνοκαταλανικής φιλίας και από το 2009 μέλος της διεθνούς πρωτοβουλίας «HASTA LA VICTORIA SIEMPRE». Από το 2010 μέχρι το 2012 ήταν γενικός γραμματέας του Συλλόγου Βετεράνων Ποδοσφαιριστών Προοδευτικής. Το 2011 συμμετείχε σαν ιδρυτικό μέλος στη δημιουργία του αθλητικού συλλόγου «Α.Ο. Μονοφατσίου-Μπαρτσελόνα»

## Προσωπική-επαγγελματική ζωή
Ο Νίκος Μάλλιαρης είναι παντρεμένος και πατέρας ενός παιδιού. Τα τελευταία χρόνια δραστηριοποιείται στο χώρο του Τύπου, ως υπεύθυνος πωλήσεων και επικοινωνίας εφημερίδων και περιοδικών.

## Εξωτερικοί σύνδεσμοι
*Οι διεθνείς πρωτοβουλίες του Νίκου Μάλλιαρη

Μαλλιαρης Νικος
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Εθνικού Αστέρα
Κατηγορία:Ποδοσφαιριστές Προοδευτικής
Εθνική Βορείου Ιρλανδίας (ποδόσφαιρο ανδρών)

Η **Εθνική ομάδα ποδοσφαίρου της Βορείου Ιρλανδίας** εκπροσωπεί τη Βόρεια Ιρλανδία στους διεθνείς αγώνες και διοργανώσεις ποδοσφαίρου και ελέγχεται από την Ιρλανδική Ποδοσφαιρική Ομοσπονδία, που είναι μέλος της ΟΥΕΦΑ.

## Ιστορία
Η ιστορία της Εθνικής Ομάδος της Βορείου Ιρλανδίας ξεκινά από το 1921, όταν η χώρα αποσπάστηκε από την υπόλοιπη Ιρλανδία. Οι αγωνιστικές επιτυχίες της επικεντρώνονται σε τρεις συμμετοχές σε τελικές φάσεις Παγκοσμίων Κυπέλλων (1958, 1982 και 1986), καθώς και σε μία συμμετοχή σε τελική φάση Ευρωπαϊκού Πρωταθλήματος (2016).

### Παγκόσμιο Κύπελλο
Η παρουσία της Βορείου Ιρλανδίας στο Παγκόσμιο Κύπελλο έχει εξασθενίσει τις τελευταίες δεκαετίες, με τελευταία της συμμετοχή να καταγράφεται το 1986 στο Μεξικό, όπου αποκλείστηκε στον πρώτο γύρο της τελικής φάσης της διοργάνωσης. Καλύτερη επίδοσή της στον θεσμό ήταν το 1958, όταν έφτασε ως τα προημιτελικά, όπου αποκλείστηκε από τη Γαλλία. Τέλος μετρά άλλη μια συμμετοχή, το 1982, όταν αποκλείστηκε στον δεύτερο γύρο.

## Ευρωπαϊκό Πρωτάθλημα
Η μοναδική συμμετοχή της χώρας σε τελική φάση Ευρωπαϊκού Πρωταθλήματος (Εuro) σημειώθηκε το 2016, στην οποία προκρίθηκε ως πρώτη από τον προκριματικό όμιλό της, για να αποκλειστεί στη φάση των 16 από την Ουαλία.

## Στατιστικά
Πρώτος ποδοσφαιριστής σε συμμετοχές για την Εθνική Βορείου Ιρλανδίας, είναι ο Πατ Τζένινγκς, με 119 εμφανίσεις, ενώ πρώτος σκόρερ όλων των εποχών είναι ο Ντέιβιντ Χίλι με 36 γκολ. Η καλύτερη θέση που έχει καταλάβει στην κατάταξη της FIFA, είναι η 27η τον Αύγουστο του 2007 και τον Απρίλιο του 2009, ενώ η χειρότερη είναι η 129η τον Σεπτέμβριο του 2008.

Η Εθνική Βορείου Ιρλανδίας παρέταξε τον νεότερο ποδοσφαιριστή που αγωνίστηκε ποτέ ως τώρα σε τελική φάση παγκοσμίου κυπέλλου, όταν ο Νόρμαν Ουάιτσαϊντ έπαιξε στον πρώτο αγώνα της Βορείου Ιρλανδίας στα τελικά του Μουντιάλ 1982 στην Ισπανία, με αντίπαλο τη Γιουγκοσλαβία (0-0 στις 17/6/1982), σε ηλικία 17 ετών και 41 ημερών, καταρρίπτοντας το ρεκόρ που κατείχε ως τότε ο Πελέ (17 ετών και 235 ημερών).

## Εξωτερικοί σύνδεσμοι
* Επίσημος Ιστότοπος Ομοσπονδίας

Κατηγορία:Εθνική Βορείου Ιρλανδίας (ποδόσφαιρο)
Χαϊλεμαριάμ Ντεσαλέν

Ο **Χαϊλεμαριάμ Ντεσαλέν** (Hailemariam Desalegn Boshe,  αμχαρικά:  ኃይለማሪያም ደሳለኝ, 1965-) είναι πολιτικός από την Αιθιοπία, πρωθυπουργός από τις 20 Αυγούστου 2012 ως την αναπάντεχη παραίτησή του, στις 15 Φεβρουαρίου 2018. Διαδέχθηκε, αρχικά υπηρεσιακά, τον αποβιώσαντα Μέλες Ζενάουι.. Είναι ο πρώτος Χριστιανός Προτεστάντης πρωθυπουργός στην ιστορία της χώρας και κατάγεται από τη φυλή Wolayta.

## Σπουδές
Γεννήθηκε στις 19 Ιουλίου 1965 στο Μπολόσο Σόρε. Το 1988 απέκτησε μπάτσελορ πολιτικού μηχανικού και μετά μάστερ (με υποτροφία) από το πανεπιστήμιο της Τάμπερε. Επέστρεψε στη χώρα του αργότερα και επιδόθηκε στην πολιτική.

## Όνομα
Το όνομα του πατέρα του είναι Ντεσαλέν που σημαίνει στα αμχαρικά  "Είμαι χαρούμενος".

## Καριέρα
Χρημάτισε αντιπρόεδρος της κυβέρνησης  και υπουργός Εξωτερικών από το 2010 ως το 2012. Εν συνεχεία εξελέγη πρόεδρος του κυβερνώντος κόμματος EPRDF (Επαναστατικό Δημοκρατικό Μέτωπο του Αιθιοπικού Λαού) στις 15 Σεπτεμβρίου 2012. Εξελέγη πρόεδρος της Αφρικανικής Ένωσης στην 20ή σύνοδο, που συνήλθε στις 27 Ιανουαρίου 2013.

## Πρωθυπουργός
Ανέλαβε υπηρεσιακός πρωθυπουργός όταν πέθανε ο πρόεδρος Ζενάουι τον Αύγουστο του 2012. Επίσημα ορκίστηκε πρωθυπουργός στις 21 Σεπτεμβρίου 2012.

Ο Ντεσαλέν υπέβαλε ξαφνικά την παραίτησή του από την πρωθυπουργία και την αρχηγία του EPRDF στις 15 Φεβρουαρίου 2018 εξαιτίας των μαζικών διαδηλώσεων και ταραχών, που ξεκίνησαν το 2016.

## Εξωτερικοί σύνδεσμοι
*"A New Leader in Office" , *Ethiopia News* συνέντευξη με τον Hailemariam Desalegn, δημοσιεύτηκε στις 9-11-2010

## Παραπομπές


Κατηγορία:Πρωθυπουργοί της Αιθιοπίας
51 (αριθμός)

Το **51** (πενήντα ένα) είναι ο φυσικός αριθμός που βρίσκεται μετά από το 50 και πριν από το 52. Είναι ένας περιττός αριθμός, αφού δε διαιρείται με το 2, στο σύνολο των φυσικών αριθμών. Ο αριθμός 51 συμβολίζεται ως **LI**  στο ρωμαϊκό σύστημα αρίθμησης και ως **ΝΑ΄** ή **να΄** στο ελληνικό σύστημα αρίθμησης.

## Στα μαθηματικά
* Το 51 είναι σύνθετος αριθμός καθώς οι φυσικοί διαιρέτες του είναι 1, 3, 17 και 51, δηλαδή έχει και άλλο φυσικό διαιρέτη, εκτός του 1 και του εαυτού του. Ο επόμενος σύνθετος αριθμός είναι το 52.
* Το ανάπτυγμα πρώτων παραγόντων του 51 είναι 51 = 3 · 17.
* Το 51 είναι ημιπρώτος αριθμός, διότι αποτελεί γινόμενο δύο πρώτων αριθμών (3 · 17).

## Το 51 στη Χημεία
* Ο ατομικός αριθμός 51 αντιστοιχεί στο αντιμόνιο.

## Αναφορές και παρατηρήσεις


## Εξωτερικοί σύνδεσμοι

Κατηγορία:Σύνθετοι αριθμοί
Αντλί Μανσούρ

Ο **Αντλί Μανσούρ** (Adly Mansour, γεννήθηκε στις 23 Δεκεμβρίου 1945) είναι Αιγύπτιος δικαστικός και επικεφαλής του Συνταγματικού Δικαστηρίου . Ήταν υπηρεσιακός πρόεδρος της χώρας του από τις 3 Ιουλίου 2013 έπειτα από το στρατιωτικό πραξικόπημα που ανέτρεψε τον πρόεδρο Μοχάμεντ Μόρσι ως τις 8 Ιουνίου 2014.

Ο Μανσούρ θα παραμείνει πρόεδρος ως τη διεξαγωγή εκλογών Ο Μόρσι αρνήθηκε να δεχτεί την αποπομπή του και συνέχισε να θεωρεί εαυτόν νόμιμο πρόεδρο. Ο Μανσούρ ορκίστηκε ενώπιον του Συνταγματικού Δικαστηρίου στις 4 Ιουλίου 2013.

## Πρώτα χρόνια και εκπαίδευση
Γεννήθηκε στο Κάιρο και αποφοίτησε από τη Νομική Σχολή του Πανεπιστημίου του Καΐρου το 1967. Απέκτησε μεταπτυχιακό τίτλο το 1969 και εν συνεχεία σπούδασε Οικονομικά και απέκτησε μεταπτυχιακό τίτλο στην επιστήμη της διοίκησης από το πανεπιστήμιο του Καΐρου το 1970. Εν συνεχεία παρακολούθησε την Εθνική Σχολή Διοίκησης (ENA) από την οποία αποφοίτησε το 1977. Ο Μανσούρ βοήθησε στη σύνταξη του νομοσχεδίου για τη διεξαγωγή των προεδρικών εκλογών, μετά τις οποίες ήρθε στην εξουσία ο Μόρσι το 2012.
Είναι παντρεμένος με 1 γιο και 2 κόρες.

## Θητεία στο Συνταγματικό Δικαστήριο
Ο Μανσούρ διορίστηκε στο Ανώτατο Συνταγματικό Δικαστήριο το 1992. Εν συνεχεία υπηρέτησε ως αντιπρόεδρος του Συνταγματικού Δικαστηρίου, ως την 1η Ιουλίου 2013, οπότε ανέλαβε πρόεδρος, έχοντας διοριστεί στη θέση αυτή από το Μόρσι στις 19 Μαΐου.
Ο Μανσούρ έδωσε τον όρκο του δικαστή στις 4 Ιουλίου 2013, όταν ορκίστηκε και πρόεδρος.

## Μεταβατικός πρόεδρος της Αιγύπτου
Στις 3 Ιουλίου 2013 ο Μανσούρ διορίστηκε από το στρατό μεταβατικός πρόεδρος της Αιγύπτου έπειτα από την ανατροπή του Μόρσι κατά την εξέγερση του 2013 και το συνακόλουθο πραξικόπημα. Ο διορισμός του αναγγέλθηκε στην τηλεόραση από τον υπουργό Άμυνας Αμπντούλ Φατάχ αλ Σίσι. 

Μετά την ορκωμοσία του στις 4 Ιουλίου, ο Μανσούρ επανέφερε το αξίωμα του Αντιπροέδρου, που είχε καταργηθεί από το Σύνταγμα που τέθηκε σε ισχύ το Δεκέμβριο του 2012. Ειδικότερα, ο ηγέτης της αντιπολίτευσης Μοχάμεντ Ελ Μπαραντέι διορίστηκε στη θέση αυτή στις 7 Ιουλίου 2013. Στις 8 Ιουλίου ο Μανσούρ εξέδωσε διάταγμα προτείνοντας τροποποιήσεις στο Σύνταγμα του 2012, η ισχύς του οποίου ανεστάλη μετά το αιγυπτιακό πραξικόπημα της 3ης Ιουλίου 2013. Παράλληλα, πρότεινε τη διεξαγωγή ενός δημοψηφίσματος για να εγκριθούν αυτές οι αλλαγές και έπειτα να διεξαχθούν εθνικές εκλογές.  Στις 9 Ιουλίου διορίστηκε πρωθυπουργός ο οικονομολόγος Χάζεμ ελ Μπεμπλάουι.

## Παραπομπές


## Εξωτερικοί σύνδεσμοι
* 

Κατηγορία:Πρόεδροι της Αιγύπτου
Δημήτρης Ζευγάς

Ο **Δημήτρης Ζευγάς** (Νεάπολη Θεσσαλονίκης, 10 Απριλίου 1946 - Αθήνα, 20 Ιανουαρίου 1980) ήταν Έλληνας τραγουδιστής.

## Βιογραφία
Γεννήθηκε τον Απρίλιο του 1946 στη Νεάπολη της Θεσσαλονίκης.

Πρωτοεμφανίστηκε στο τραγούδι το 1967 τραγουδώντας σε μπουάτ της συμπρωτεύουσας μαζί με το Μανώλη Μητσιά. Στην Αθήνα τραγούδησε για πρώτη φορά στην Πλάκα, κατά την περίοδο της χούντας. Είχε ενταχθεί στο Νέο Κύμα. Απεβίωσε στις 20 Ιανουαρίου 1980 σε τροχαίο δυστύχημα από την πρόσκρουση του οχήματος που οδηγούσε σε τοίχο σε διασταύρωση οδών στο Χαλάνδρι. Ήταν 34 ετών. Κηδευτηκε στο νεκροταφειο του Αμαρουσιου.

Ήταν παντρεμένος με την Ανθή Ζευγά και απέκτησαν 1 κόρη.

## Δισκογραφία
Ο Ζευγάς τραγούδησε γνωστά τραγούδια, μερικά από τα οποία όπως "Ο σιδεράς", "Ξημέρωσε"  έγιναν επιτυχίες.
### Άλμπουμς
**Γύφτισσα Μέρα* Lyra	(1970)
**Γειτονιές: Αθήνα - Θεσσαλονίκη*   2 εκδόσεις,  Lyra (1970)		
**Μονά - Ζυγά*	Zodiac 	(1973)	
**Του Έρωτα Τ΄ Αντάρτη* Zodiac (1974)
**Δημήτρης Ζευγάς* (CD, Album)	Zodiac 	(1995) (μετά θάνατον)		
**Καφενείον Η Ευρυτανία* Lyra	CD (2006)
### Singles & EPs
**Ο Σιδεράς / Που Πας Χελιδονάκι* (7", Single)	Zodiac  (1972)		
**Δρόμο Χωρίς Γυρισμό* (7", Single)	Zodiac 	(1974)		
**Τ' Αδέρφι Μου-Κυρά Μου Κυψελιώτισσα* (7", Single)	Zodiac 	

## Παραπομπές


Κατηγορία:Έλληνες τραγουδιστές
Κοτύλη (αποσαφήνιση)

Με την ονομασία **Κοτύλη** μπορεί να αναφέρονται:

## Οικισμοί
* Κοτύλη Καστοριάς, οικισμός του δήμου Νεστορίου.
* Κοτύλη Κιλκίς, οικισμός του δήμου Παιονίας.
* Κοτύλη Ξάνθης, οικισμός του δήμου Μύκης.

## Διάφορα
* κοτύλη (ανατομία), ανατομικό χαρακτηριστικό.
* Κοτύλη (αγγείο), αγγείο πόσης κατά την αρχαιότητα που κατέληξε να αποτελεί μέτρο χωρητικότητας στερεών και υγρών.

## Δείτε επίσης
* Κοτύλια

Κατηγορία:Αποσαφηνίσεις ελληνικών τοπωνυμίων
Κούμαρης Αχαΐας

Με την ονομασία **Κούμαρης** απαντώνται δύο οικισμοί στην Αχαΐα:

* ο Κούμαρης Αιγίου
* ο Κούμαρης Ερυμάνθου, γνωστότερο με την ονομασία **Κούμανι** (παλιότερα και Κούμανη(ς)).

Κατηγορία:Αποσαφηνίσεις ελληνικών τοπωνυμίων
Κονίστρες Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.058611,
          38.573889
        ]
      }
    }
  ]
}
Οι **Κονίστρες** είναι χωριό του δήμου Κύμης-Αλιβερίου της περιφερειακής Ενότητας Εύβοιας χτισμένο σε υψόμετρο 150 μέτρων. Σύμφωνα με την απογραφή του 2011, έχει πληθυσμό 575 κατοίκων.

## Γενικά στοιχεία
Οι Κονίστρες είναι κτισμένες σε υψόμετρο 150 μέτρων ανάμεσα σε Κύμη και Αυλωνάρι σε απόσταση 69 χιλιομέτρων από τη Χαλκίδα. Νότια του οικισμού έχουν βρεθεί αρχαιολογικά ευρήματα (ερείπια αρχαίου τείχους, κεραμίδια, αγγεία κλπ).
μικρογραφία
Οι κάτοικοι των Κονιστρών συμμετείχαν ενεργά στην Ελληνική Επανάσταση του 1821 υπό την ηγεσία του ιατροφιλοσόφου Γεώργιου Κονίστριου - Χρυσοχόου. ή Χρυσοφού Το 1836 ο οικισμός ορίστηκε έδρα του δήμου Κονιστρών και το 1854 αναφέρεται από τον Ιάκωβο Ρίζο Ραγκαβή στον τρίτο τόμο των *Ελληνικών* του με πληθυσμό 324 κατοίκων. 
Το 1912 μετατράπηκε σε έδρα κοινότητας ενώ από το 1997 ως το 2010 ήταν έδρα του καποδιστριακού δήμου Κονιστρών. Το 2011, μετά τις αλλαγές του προγράμματος Καλλικράτης υπήχθη στον δήμο Κύμης-Αλιβερίου. Αποτελεί το διοικητικό και οικονομικό κέντρο της Δημοτικής Ενότητας Κονιστρών και διαθέτει διθέσιο νηπιαγωγείο, οκταθέσιο δημοτικό, γυμνάσιο, Γενικό Λύκειο και Επαγγελματικό Λύκειο (ΕΠΑΛ). Στο χωριό σώζονται πολλά παραδοσιακά κτίρια αρκετά, από τα οποία αρκετά έχουν κηρυχθεί διατηρητέα. Στις Κονίστρες εδρεύει ο Αθλητικός Όμιλος Κονιστρών.

Στις Κονίστρες γεννήθηκαν ο αγωνιστής της Ελληνικής Επανάστασης και λόγιος Γεώργιος Κονίστριος, οι πολιτικοί Γεώργιος Βογιατζής και Νικόλαος Λιανόπουλος και ο λογοτέχνης Κώστας Μώρος.

## Απογραφές Πληθυσμού

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Icon

Το ***Icon*** είναι απάνθισμα του Μάικλ Τζάκσον. Κυκλοφόρησε στις 6 Απριλίου 2012 και είναι μια επανακυκλοφορία του "***[[20th Century Masters - The Millennium Collection: The Best of Michael Jackson]]***".

## Κατάλογος τραγουδιών
#"Got to Be There" (single version) 
#"I Wanna Be Where You Are"
#"Rockin' Robin"
#"People Make The World Go Round"
#"With a Child's Heart"
#"Happy"
#"Ben" (single version) 
#"We're Almost There"
#"Just a Little Bit of You"
#"One Day In Your Life"
#"Music & Me"

1, 2, 3 από το Got to Be There (1972), 5, 6, 11 από το Music & Me (1973), 4, 7 από το Ben (1972),  8, 9, 10 από το Forever, Michael (1975)

Κατηγορία:Δισκογραφία του Μάικλ Τζάκσον
Αστρογαλέος

* *Να μην συγχέεται με το οστό [[Αστράγαλος]]*

Ο **αστρογαλέος** (Μούστελος ο αστερίας) είναι είδος καρχαρία τις οικογένειας των Τριακιδών, που απαντάται στις ελληνικές θάλασσες. Αλιεύεται για τη γευστική του σάρκα.

## Περιγραφή
Είναι καρχαρίας μεσαίου μεγέθους (50-100 εκ., αν και μερικές φορές μπορεί να φτάσει μέχρι και τα 140 εκ.). Η ράχη του είναι γκρίζου ή καφέ χρώματος και καλύπτεται από λευκά στίγματα, στα οποία οφείλει το όνομά του. Η κοιλιά του είναι λευκή. 

## Κατανομή
Ο αστρογαλέος ζει στον ανατολικό Ατλαντικό Ωκεανό, από τη Μεγάλη Βρετανία μέχρι τις Κανάριες Nήσους. Απαντάται επίσης σε σχεδόν ολόκληρη τη Μεσόγειο. ,

Ζει κυρίως στον πυθμένα τις υφαλοκρηπίδας.

## Βιολογία
Τρέφεται κυρίως με καρκινοειδή, όπως καβούρια και αστακούς.

Είναι ζωοτόκο ψάρι.

## Παραπομπές


Κατηγορία:Καρχαρινόμορφα
Κατηγορία:Καρχαρίες
Κατηγορία:Ψάρια ελληνικών θαλασσών
Εθνική Σλοβενίας (ποδόσφαιρο ανδρών)

Η **εθνική ομάδα ποδοσφαίρου της Σλοβενίας** εκπροσωπεί τη Σλοβενία στις διεθνείς διοργανώσεις ποδοσφαίρου και ελέγχεται από την Ποδοσφαιρική Ομοσπονδία Σλοβενίας που είναι μέλος της UEFA.

## Έδρα
Η Σλοβενία δεν έχει κάποιο εθνικό στάδιο και στην ιστορία της, έχει αλλάξει αρκετές φορές την έδρα της. Έως το 2004, χρησιμοποιούσε κυρίως το Στάδιο Μπέζιγκραντ, στην πρωτεύουσα Λιουμπλιάνα. Από το 2004 έως το 2008, φιλοξενήθηκε από το στάδιο Αρένα Πετρόλ, που βρίσκεται στο Τσέλιε, την 3η μεγαλύτερη πόλη της χώρας. Από το 2008 μέχρι και σήμερα, έδρα της Σλοβενίας είναι το Στάδιο Λιούντσκι, που βρίσκεται στο Μάριμπορ, τη δεύτερη μεγαλύτερη πόλη μετά την πρωτεύουσα. Εκτός αυτού, μερικά παιχνίδια διεξάγωνται και στο Στάδιο Στόζιτσε, που βρίσκεται στη Λιουμπλιάνα.

## Ιστορία
### Παγκόσμιο Κύπελλο
Έχοντας παίξει το πρώτο της επίσημο παιχνίδι 1992, μετά τη διάλυση της Γιουγκοσλαβίας, η Σλοβενία, έχει καταφέρει να κάνει αισθητή την παρουσία της, σε παγκόσμιο επίπεδο. Έχει καταφέρει να προκριθεί σε δύο τελικές φάσεις Παγκοσμίου Κυπέλλου, από τις αρχές τις χιλιετίας 2000 και έπειτα. Πρώτη της συμμετοχή ήταν το 2002, και η δεύτερη και τελευταία, το 2010. Και στις δύο περιπτώσεις όμως, δεν κατάφερε να συνεχίσει από τη φάση των ομίλων.

### Ευρωπαϊκό Πρωτάθλημα
Σε ευρωπαϊκό επίπεδο, η πορεία της Σλοβενίας είναι μέτρια, μετρώντας μόλις μια συμμετοχή σε τελική φάση Ευρωπαϊκού πρωταθλήματος, το 2000, όπου αποκλείστηκε στη φάση των ομίλων.

## Στατιστικά
Κορυφαίος παίκτης σε συμμετοχές είναι ο Μπόστιαν Τσέζαρ, με 101.

Κορυφαίος σκόρερ είναι ο Ζλάτκο Ζάχοβιτς, με 35 γκολ σε 80 συμμετοχές.

Η καλύτερη θέση που έχει πάρει στην κατάταξη της FIFA, είναι η 15η τον Οκτώβριο και τον Νοέμβριο του 2010, ενώ η χειρότερη είναι η 134η τον Δεκέμβριο του 1993.

## Παραπομπές


## Εξωτερικοί σύνδεσμοι

* Επίσημος ιστότοπος της Ομοσπονδίας 


Σλοβενια
Κατηγορία:Ποδόσφαιρο στη Σλοβενία
Γεώργιος Β. Μαγκάκης

Ο **Γεώργιος Β. Μαγκάκης** (Νάξος, 1906 - Αθήνα, 6 Νοεμβρίου 1991) ήταν Έλληνας νομικός και πολιτικός. Διετέλεσε υπουργός και βουλευτής.

## Βιογραφικά στοιχεία
Γεννήθηκε στη Νάξο. Ακολούθησε νομικές σπουδές στο Πανεπιστήμιο των Αθηνών. Άρχισε να δικηγορεί το 1930 και παρέμεινε στο δικηγορικό στίβο επί 60 χρόνια. Κατά τον πόλεμο του 1940 πολέμησε εναντίον των Ιταλών ως έφεδρος ανθυπολοχαγός και έπειτα ανέπτυξε αντιστασιακή δράση με την Ιερά Ταξιαρχία.

Η δράση αυτή υπέρ της εθνικής αντίστασης συνεχίστηκε και στη διάρκεια της χούντας, όταν υπερασπίστηκε με μαχητικότητα τα μέλη αντιδικτατορικών οργανώσεων, την Αμαλία Φλέμινγκ, τον Τάσο Μήνη και άλλους αγωνιστές.

Ο στενός φίλος του Παναγιώτης Κανελλόπουλος,, τον συμπεριέλαβε στην κυβέρνησή του. Υπηρέτησε ως υφυπουργός παρά τω πρωθυπουργώ από τις 5 Νοεμβρίου 1945 ως τις 22 Νοεμβρίου του ίδιου χρόνου.

Μετά τη Μεταπολίτευση εξελέγη βουλευτής (στην Αναθεωρητική Βουλή) στις βουλευτικές εκλογές του 1974 με την Ένωση Κέντρου - Νέες Δυνάμεις στην Α΄ Αθηνών. 

Ήταν ο εισηγητής της μειοψηφίας στο κεφάλαιο του Συντάγματος για τη δικαιοσύνη, όταν ήταν βουλευτής της Αναθεωρητικής Βουλής. Συνέβαλε ακόμα στη διαμόρφωση διατάξεων που αφορούν τις πολιτικές ελευθερίες και τα ατομικά δικαιώματα.

Ο Γεώργιος Β. Μαγκάκης συνέχισε να δικηγορεί και μετά την αποχώρησή του από το Κοινοβούλιο. Πέθανε σε ηλικία 85 ετών στην Αθήνα το 1991.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Έλληνες υφυπουργοί παρά τω Πρωθυπουργώ
Κατηγορία:Βουλευτές Α΄ Αθηνών
Κατηγορία:Βουλευτές εκλεγμένοι με την Ένωση Κέντρου
64 (αριθμός)

Το **64** (εξήντα τέσσερα) είναι ο φυσικός αριθμός που βρίσκεται μετά από το 63 και πριν από το 65. Είναι ένας άρτιος αριθμός, αφού 64:2 = 32, δηλαδή διαιρείται με το 2, στο σύνολο των φυσικών αριθμών. Ο αριθμός 64 συμβολίζεται ως **LXIV** στο ρωμαϊκό σύστημα αρίθμησης και ως **ΞΔ´** στο ελληνικό σύστημα αρίθμησης.

## Στα μαθηματικά
* Το 64 είναι ένας σύνθετος αριθμός, αφού οι φυσικοί διαιρέτες του είναι 1, 2, 4, 8, 16, 32 και 64, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 65.
* Το 64 είναι ένας τετραγωνικός αριθμός («τέλειο τετράγωνο»), αφού 64 = 8². Ο επόμενος τετραγωνικός αριθμός είναι το 81.
* Το ανάπτυγμα πρώτων παραγόντων του 64 είναι 64 = 26.

*Οι τετραγωνικές ρίζες του 64 είναι οι δύο ακέραιοι αριθμοί ±8.

## Το 64 στη Χημεία
* Ο ατομικός αριθμός 64 αντιστοιχεί στο γαδολίνιο.

## Το 64 στην Αστρονομία
* Ο Μεσιέ 64 (γνωστός και ως Γαλαξίας Μαύρο Μάτι) είναι ένας σπειροειδής γαλαξίας Σίφερτ τύπου 2 σε απόσταση περίπου 20 εκατομμυρίων ετών φωτός στον αστερισμό Κόμη Βερενίκης.

## Το 64 σε διάφορες χρήσεις
*Ο Commodore 64, ήταν δημοφιλής οικιακός υπολογιστής.

## Αναφορές και παρατηρήσεις


## Εξωτερικοί σύνδεσμοι

Κατηγορία:Τετραγωνικοί αριθμοί
KMines

Το **KMines** είναι υλοποίηση του γνωστού ηλεκτρονικού παιχνιδιού «ναρκαλιευτής» και αποτελεί μέρος του πακέτου λογισμικού του KDE, συγκεκριμένα του πακέτου Kdegames. Είναι ελεύθερο λογισμικό αδειοδοτημένο με την GNU General Public License (GNU GPL), Version 2. Αρχικός δημιουργός του προγράμματος είναι ο Nicolas Hadacek.

Το παιχνίδι αποτελείται από μια σχάρα. Στόχος του παίκτη είναι να αποκαλύψει όλα τα τετράγωνα της σχάρας χωρίς να χτυπήσει κάποιο τετράγωνο που έχει «νάρκη» διότι σε αυτή την περίπτωση θα χάσει. Πολλά τετράγωνα όταν αποκαλυφθούν περιέχουν αριθμούς. Οι αριθμοί αυτοί αποτελούν ενδείξεις για το που βρίσκονται οι «νάρκες».

## Δείτε επίσης
* KDE
* Κατάλογος προγραμμάτων του KDE

## Παραπομπές


## Εξωτερικοί σύνδεσμοι

* The KMines Handbook - Επίσημος οδηγός χρήσης 

Κατηγορία:Λογισμικό KDE
Σάντα Φε (Αργεντινή)

thumb|250px|Η έδρα της κυβέρνησης της Σάντα Φε
Η **Σάντα Φε** (ισπανικά: *Santa Fe de la Vera Cruz*) είναι η πρωτεύουσα της επαρχίας Σάντα Φε στην Αργεντινή. Σύμφωνα με την απογραφή του 2010, η Σάντα Φε έχει 415.345 κατοίκους και η μητροπολιτική περιοχή της Σάντα Φε έχει 526.073 κατοίκους. Η πόλη βρίσκεται στην βορειοανατολική Αργεντινή, κοντά στην συμβολή των ποταμών Παρανά και Σαλάδο, σε μια περιοχή γνωστή ως Πάμπας, και περιβάλλεται από ποταμούς, λίμνες και βάλτους. Η πόλη συνδέεται με την πόλη Παρανά στην απέναντι όχθη του ποταμού Παρανά με υποποτάμια σήραγγα. Η πόλη συνδέεται με αυτοκινητοδρόμους με το Ροσάριο και το Μπουένος Άιρες. Εξυπηρετείται από το αεροδρόμιο Sauce Viejo. Είναι επίσης σημαντικό λιμάνι στον ποταμό Παρανά.

## Ιστορία
Η Σάντα Φε ιδρύθηκε από τον Ισπανό Χουάν ντε Γκαράι το 1573 στην περοχή που σήμερα βρίσκεται η Καγιαστά και λειτουργούσε ως λιμάνι για την υποστήριξη πλοίων που πήγαιναν στην Ασουνσιόν. Η πόλη μετακινήθηκε στην σημερινή θέση εξαιτίας των συνεχών επιθέσεων ιθαγενών, των ακρίδων και των πλημμυρών στη σημερινή θέση την 21η Απριλίου 1649. Η μετακίνηση ολοκλήρωθηκε μετά από μία περίπου δεκαετία. Η παλιά πόλη σήμερα είναι επισκέψη στο αρχαιολογικό Πάρκο Santa Fe la Vieja (Παλιά Σάντα Φε). Το 1662 η Ισπανική διοίκηση όρισε τη πόλη ως *Puerto Preciso*, δηλαδή ένα λιμάνι όπου το πλοία να καταγράφονται όταν περνούν από αυτό, βοηθώντας την ανάπτυξη της πόλης. Το προνόμιο καταργήθηκε το 1780. Το 1853 επικηρώθηκε στην Σάντα Φε το σύνταγμα της Αργεντινής. Το 1889 ιδρύεται στην πόλη το Επαρχιακό Πανεπιστήμιο της Σάντα Φε από τον κυβερνήτη Χοσέ Γάλβες, το οποίο το 1919 μετονομάστηκε σε Universidad Nacional del Litoral.

## Παραπομπές


Κατηγορία:Πόλεις της Αργεντινής
Κερασιά Λεχουρίου Αχαΐας

:*Για οικισμούς με ίδιο όνομα στην Αχαΐα, δείτε: [[Κερασιά Αχαΐας]]*
:*Για οικισμούς με ονομασία ίδια με την παλιά που έφερε το χωριό, δείτε: [[Κερέσοβα]]*

Η **Κερασιά** (ή **Κερασέα**) είναι ορεινό χωριό της Αχαΐας στην πρώην Επαρχία Καλαβρύτων και κοντά στα σύνορα του νομού με την Αρκαδία και την Ηλεία. Βρίσκεται στον Ερύμανθο σε υψόμετρο 800 μέτρων στους πρόποδες του όρους Κάκαβος. Προστάτης του χωριού είναι ο Άγιος Δημήτριος στον οποίο είναι αφιερωμένη η κεντρική του εκκλησία.

## Ιστορία
Είναι άγνωστο πότε κατοικήθηκε πρώτη φορά. Η Κερασιά πιστεύεται ότι δεν ήταν ανεπτυγμένος συνοικισμός αλλά αγροικίες ποιμένων που επί Α΄ Τουρκοκρατίας και Α΄ Λατινοκρατίας αναπτύχθηκε σε οικισμό.

Η ονομασία **Κερέσοβα**, παλιά ονομασία του χωριού, αναφέρεται πρώτη φορά το 1463 σε καταγραφή των Οθωμανικών τιμαρίων της περιοχής και πιστεύεται ότι προϋπήρχε της Οθωμανικής κατάκτησης του 1460. Το παλιό όνομα του χωριού "Κερέσοβα" σημαίνει τόπος με πολλές κερασιές και προήλθε από την ελληνική «κέρασος» με την σλάβικη κατάληξη «-οβα». Στην ενετική απογραφή του 1700 η Κερέσοβα αναφέρεται ως Geresova με 9 οικογένειες 20 άντρες και 22 γυναίκες. Το 1928 μετενομάστηκε σε **Κερασιά**.

Κατά την Β΄ Τουρκοκρατία (1715-1821) ανήκε διοικητικά στον Καζά των Καλαβρύτων και στο Σέμτι του Λεχουρίου . Στην επανάσταση του 1821 αναφέρεται η οικογένεια Μπέλη με μεγάλη προσφορά στον αγώνα. Ο Χρήστος Μπέλης μάλιστα τιμήθηκε με το αριστείο ανδρείας. Μετά την απελευθέρωση στην περιοχή έδρασαν οι ληστές Κ. Πανόπουλος, Κάπαρης και άλλοι. Στην διάρκεια της κατοχής και τους εμφυλίου πολέμου στην περιοχή έδρασαν αντάρτικα σώματα.

Οδική σύνδεση το χωριό απέκτησε το 1950 με ιδιωτική πρωτοβουλία χωριανών.

### Διοικητική ιστορία
Με την Διοικητική διαίρεση της Ελλάδας 1836 αποτέλεσε χωριό του Δήμου Ψωφίδος της Διοικήσεως Κυλληνίας (Καλαβρύτων) αφού η Επαρχία Διποταμίας καταργήθηκε. Το 1912 με την κατάργηση των δήμων αποτέλεσε οικισμό της κοινότητας Λιβαρτζίου και από το 1916 της κοινότητας Λεχουρίου αφού αποσπάστηκε από την κοινότητα Λιβαρτζίου. Το 1998 με το Σχέδιο Καποδίστριας έγινε οικισμός του πρώην Δήμου Αροανίας έως το 2010 που έγινε οικισμός του Δήμου Καλαβρύτων.

### Εκπαίδευση
Στην Κερασιά χτίστηκε δημοτικό σχολείο το 1936 ενώ έως τότε λειτουργούσε σε διάφορα κτίρια του χωριού. Έπαψε να λειτουργεί την δεκαετία του 90.

## Δημογραφικά στοιχεία

## Λοιπά στοιχεία
Να μην συγχέεται με τον ομώνυμο οικισμό του τοπικού διαμερίσματος Λυκουρίας του Δήμου Καλαβρύτων.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Νίκος Κ. Σακελλαρόπουλος, *Λεχούρι και Κερέσοβα, Ριζοχώρια του μυθικού Ερύμανθου*, Πάτρα 2012. ISBN 978-960-93-4900-0.

## Βιβλιογραφία
* 

Κατηγορία:Χωριά της περιφερειακής ενότητας Αχαΐας
Κατηγορία:Δήμος Αροανίας
Κατηγορία:Δήμος Καλαβρύτων
62 (αριθμός)

Το **62** (εξήντα δύο) είναι ο φυσικός αριθμός που βρίσκεται μετά από το 61 και πριν από το 63. Είναι άρτιος αριθμός, αφού 62:2 = 31, δηλαδή διαιρείται με το 2, στο σύνολο των φυσικών αριθμών. Ο αριθμός 62 συμβολίζεται ως **LXII** στο ρωμαϊκό σύστημα αρίθμησης και ως **ΞΒ´** στο ελληνικό σύστημα αρίθμησης.

## Στα μαθηματικά
* Το 62 είναι ένας σύνθετος αριθμός, αφού οι φυσικοί διαιρέτες του είναι 1, 2, 31 και 62, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 63.
* Το ανάπτυγμα πρώτων παραγόντων του 62 είναι 62 = 2 · 31.
* Το 62 είναι ημιπρώτος αριθμός, διότι αποτελεί γινόμενο δύο πρώτων αριθμών (2 · 31).

## Το 62 στη Χημεία
* Ο ατομικός αριθμός 62 αντιστοιχεί στο σαμάριο.

## Το 62 στην Αστρονομία
* Το Μεσιέ 62 είναι ένα σφαιρωτό σμήνος σε απόσταση περίπου 22.500 έτη φωτός στον αστερισμό Οφιούχος. 

## Αναφορές και παρατηρήσεις


## Εξωτερικοί σύνδεσμοι

Κατηγορία:Σύνθετοι αριθμοί
Λεία (βίβλος)

Η **Λεία** υπήρξε Βιβλικό πρόσωπο της Παλαιάς Διαθήκης και πρώτη ξαδέλφη και σύζυγος του Πατριάρχη Ιακώβ με τον οποίο απέκτησε επτά παιδιά.

## Βιογραφία
Η Λεία ήταν κόρη του Λάβαν από την Χαράν, μεγαλύτερη αδερφή της Ραχήλ, καθώς επίσης η μεγαλύτερη ανεψιά της Ρεβέκκας και εξ αυτού πρώτη ξαδέλφη του Ιακώβ. Σύμφωνα με την Γένεση είχε επίσης και δύο ετεροθαλείς αδελφές την Βαλλά και την Ζελφά. Η Λεία δεν ήταν ιδιαίτερα όμορφη γυναίκα, αντίθετα με την αδερφή της την Ραχήλ, η οποία είχε πάρα πολλά κάλλη. Ο Ιακώβ μετά την απάτη που διέπραξε σε βάρος του αδελφού του με τα πρωτοτόκια, εξαπατώντας ακόμα και τον πατέρα του, κατέφυγε με προτροπή της μητέρας του στον θείο του τον Λάβαν προκειμένου ν΄ αποφύγει εκδίκηση του αδελφού του. Εκεί ο Ιακώβ ζήτησε απ΄ τον Λάβαν την δευτερότοκη κόρη του Ραχήλ που ήταν πανέμορφη. Ο Λάβαν επειδή ήταν σύμφωνα με το νόμο υποχρεωμένος να παντρέψει πρώτα την Λεία που ήταν μεγαλύτερη, έκανε την ακόλουθη απάτη. Ενώ υποσχέθηκε την Ραχήλ στον Ιακώβ, την νύχτα του γάμου έστειλε την Λεία στην σκηνή του αντί της Ραχήλ. Έτσι ο Ιακώβ κοιμήθηκε με την Λεία και την άλλη μέρα κατάλαβε την απάτη. 
[250px|left|thumb|[Θεόδωρος Ράλλης|Θ. Ράλλης, *Η λεία* (περίπου 1905), ελαιογραφία σε καμβά, 133 εκ. x 100 εκ. Εθνική Πινακοθήκη – Μουσείο Αλεξάνδρου Σούτζου]]

Ο Ιακώβ παραμένοντας με την Λεία, για επτά χρόνια υπηρετώντας τον θείο του (έναντι καταβολής προίκας) απέκτησε τέσσερις γιους τον Ρουβήν, τον Συμεών, τον Λευί και τον Ιούδα. Μετά η Λεία έμεινε στείρα, και έστειλε την υπηρέτριά της την Ζελφά στον Ιακώβ. Η Ζελφά γέννησε τον Γαδ και τον Ασήρ, οι οποίοι σύμφωνα με τους νόμους των Ισραηλιτών κατατάσσονται στους απογόνους της Λείας. Μετά από άλλα επτά χρόνια ο Ιακώβ εγκαταλείποντας την Λεία νυμφεύθηκε και την αδελφή της, την Ραχήλ.  Αργότερα η Λεία γέννησε με τον Ιακώβ και άλλα παιδιά, τον Ισσάχαρ, τον Ζαβουλών και την Δείνα.

Όταν ο Ιακώβ επέστρεψε στην Χαναάν η Λεία τον ακολούθησε και τον συνόδευσε στην συμφιλίωσή του με τον Ησαύ. Μετά τον θάνατό της ενταφιάστηκε στον τύμβο των πατριαρχών στην Mamre, όπου αργότερα ενταφιάστηκαν και ο Ιακώβ και οι προπάτορές του. 

## Παραπομπές


## Εξωτερικοί σύνδεσμοι
* 

Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
Συλλογή απορριμμάτων

Η φράση **συλλογή απορριμμάτων** μπορεί να αναφέρεται στις εξής έννοιες:

*στην αποκομιδή απορριμμάτων από τους δήμους 
*στη συλλογή απορριμμάτων, έναν μηχανισμό αυτόματης διαχείρισης μνήμης στην πληροφορική
Αλγόριθμος Χρονοπρογραμματισμού εκ περιτροπής

Ο **αλγόριθμος χρονοπρογραμματισμού Round-Robin**, γνωστός και σαν **αλγόριθμος RR - χρονοπρογραμματισμός εξυπηρέτησης εκ περιτροπής**, είναι ένας από τους παλαιότερους, πιο δίκαιους και πιο διαδεδομένους αλγόριθμους χρονοπρογραμματισμού για διεργασίες ενός λειτουργικού συστήματος (ΛΣ). Ο αλγόριθμος δεν προκαλεί στέρηση (starvation) και έχει σχετικά απλή και εύκολη υλοποίηση.

## Τρόπος λειτουργίας

Ο αλγόριθμος διατηρεί μια first-in-first-out (FIFO) ουρά για διεργασίες σε κατάσταση ετοιμότητας (ready). Στη συνέχεια, η διεργασία στην αρχή της ουράς εκτελείται για ένα κλάσμα χρόνου ("quantum") ή μέχρι να τεθεί υπό αναστολή (block). Αμέσως μετά τοποθετείται στο τέλος της ουράς και ο χρόνος δίνεται στην επόμενη διεργασία που βρίσκεται στην αρχή.

## Αποδοτικότητα αλγορίθμου
Το μόνο σημαντικό στοιχείο του αλγορίθμου είναι το μήκος του quantum. Μικρό μήκος quantum έχει ως αποτέλεσμα πολλές εναλλαγές περιβάλλοντος λειτουργίας (context switch), οι οποίες απασχολούν για μεγάλο ποσοστό χρόνου την ΚΜΕ. Στο άλλο άκρο ωστόσο, μεγάλο μήκος quantum μπορεί να προκαλέσει προβλήματα στην αλληλεπίδραση των χρηστών με το σύστημα (π.χ. lag κατά την πληκτρολόγηση).

## Εξωτερικοί σύνδεσμοι
* An overview of the Round Robin scheduling algorithm - OSDEV Community

## Παραπομπές


Κατηγορία:Αλγόριθμοι χρονοπρογραμματισμού
Α.Ο. Κρήσσες Ρεθύμνου

Ο **Αθλητικός Όμιλος Κρήσσες Ρεθύμνου** ήταν γυναικείος ποδοσφαιρικός σύλλογος του Ρεθύμνου ο οποίος ιδρύθηκε το 1996. Έχει αγωνιστεί 6 φορές στην Α' Εθνική και έχει λάβει την 6η θέση στο πρωτάθλημα 4 φορές (2008, 2009, 2010, 2013). Επίσης έχει κατακτήσει δύο φορές περιφερειακό τίτλο (2005 και 2007) και το πρωτάθλημα της Β’ Εθνικής το 2011.

Η ομάδα ιδρύθηκε το 1996 και σε μία εβδομάδα είχε 44 αθλήτριες. Ο πρώτος αγώνας του ομίλου δόθηκε τις 15 Φεβρουαρίου 1997 έναντι στη Δόξα Ηρακλείου και έχασε με 1-8. Ο πρώτος επίσημος αγώνας ήταν έναντι στις Αρτέμιδες στα Χανιά για το περιφερειακό πρωτάθλημα νοτίου ομίλου και παρά την καλή παρουσία έχασε με 2-0. Το 1999 πρόεδρος του ομίλου ανέλαβε ο επιχειρηματίας Χαράλαμπος Περάκης και το 2001 προπονητής ο Αντωνιάδης Παναγιώτης, με σκοπό να κάνει την ομάδα επαγγελματική. Η ομάδα βελτιώθηκε εμφανώς και την περίοδο 2004-05 κατέκτησε το περιφερειακό πρωτάθλημα στον 6ο όμιλο αήττητη. Αγωνίστηκε στο Πανελλήνιο Πρωτάθλημα αλλά υποβιβάστηκε πάλι στο περιφερειακό πρωτάθλημα. Την περίοδο 2006-07 κατέκτησε πάλι αήττητη το περιφερειακό πρωτάθλημα και έτσι συμμετείχε την επόμενη περίοδο στο Πανελλήνιο πρωτάθλημα, όταν και κατετάγη στην 6η θέση. Την αγωνιστική περίοδο 2013-2014, οι Κρήσσες Ρεθύμνου αποβλήθηκαν από το πρωτάθλημα της Α΄ Εθνικής και υποβιβάστηκαν στην Β΄ Εθνική. 

## Παραπομπές


Κατηγορία:Αθλητικοί σύλλογοι Ρεθύμνου
Κατηγορία:Ιδρύσεις αθλητικών συλλόγων το 1996
Κατηγορία:Ανενεργές γυναικείες ποδοσφαιρικές ομάδες Ελλάδας
Τετραφθοροϋττριούχο λίθιο

Το  **τετραφθοροϋττριούχο λίθιο** ή **φθοριούχο λίθιο-ύττριο** (LiYF4 μερικές φορές με την συντομογραφία YLF) είναι ένας διπλοθλαστικός κρύσταλλος που τυπικά χρησιμοποιείται με προσμείξεις νεοδυμίου και χρησιμοποιείται ως μέσο κέρδους σε λέιζερ στερεάς κατάστασης.

## Δείτε επίσης
* Φθοριούχο λίθιο-νεοδύμιο-ύττριο

Κατηγορία:Κρύσταλλοι
Κατηγορία:Οπτικά υλικά
Κατηγορία:Ενώσεις λιθίου
Κατηγορία:Ανόργανες ενώσεις φθορίου
Κατηγορία:Στοιχεία μετάπτωσης
Κύριοι δρόμοι της Νορβηγίας

Οι **Νορβηγικές Εθνικές οδοί** (*νορβηγικά:* **riksvei/riksveg**) είναι οι δρόμοι που έχουν κατηγοριοποιηθεί από τη **Νορβηγική Δημόσια Διοίκηση Οδοποιίας**, η οποία επίσης τους συντηρεί. Το 2007 υπήρχαν 27.343 εθνικών οδών, που αποτελούν το 29,4% του συνολικού νορβηγικού οδικού δικτύου.

Όλες οι εθνικές οδοί καλύπτονται από άσφαλτο. Εξαίρεση αποτελούν κάποιοι παλαιοί δρόμοι, οι οποίοι βρίσκονται υπό ειδική προστασία. Επίσης, υπάρχουν και ορισμένοι δρόμοι οι οποίοι έχουν χαρακτηρισθεί και ως **τουριστικοί**.

Οι εθνικές οδοί χωρίζονται σε δύο μεγάλες κατηγορίες: τις Ευρωπαϊκές Οδούς και τις υπόλοιπες εθνικές οδούς. Οι Ευρωπαϊκές Οδοί έχουν το πρόθεμα **Ε** και βρίσκονται σε πράσινο πλαίσιο, ενώ οι υπόλοιπες εθνικές οδοί δεν έχουν πρόθεμα και βρίσκονται επίσης σε πράσινο πλαίσιο. Η κατηγοριοποίηση των νορβηγικών εθνικών οδών ξεκίνησε το 1931.

## Στατιστικά

## Δείτε Επίσης
* Ευρωπαϊκή Οδός 6
* Δρόμος του Ατλαντικού Ωκεανού

## Παραπομπές


Κατηγορία:Δρόμοι στη Νορβηγία
Κατηγορία:Κατάλογοι δρόμων
Ευρωπαϊκή Οδός 6

right
right|thumb|220px|Η διαδρομή της Ε6
Η **Ευρωπαϊκή Οδός 6** είναι μια οδική αρτηρία του Διεθνούς Δικτύου Εθνικών Οδών της Ευρώπης.
Η Ε6 ξεκινά από το Τρέλλεμποργκ της Σουηδίας και καταλήγει στα νορβγηγο-ρωσσικά σύνορα. Το μήκος της είναι 3,140 χιλιόμετρα.

## Διαδρομή
* : Κίρκενες - Νάρβικ - Μο η Ράνα - Μόστζοεν - Τρόντχαϊμ - Λιλεχάμερ - Χάμαρ - Όσλο - Μος - Σαρσμποργκ
* : Γκέτεμποργκ - Χάλμσταντ - Χέλσινγκμποργκ - Μάλμε - Τρέλεμποργκ

## Φωτογραφίες

Αρχείο:Svinesundbrua 016.JPG|Γέφυρα στα σύνορα Νορβηγίας - Σουηδίας
Αρχείο:Tømmernes.jpg|Η Ε6 νότια του Νάρβικ
Αρχείο:E6 Nordland.jpg|Η Ε6
Αρχείο:Trelleborg palmen.jpg|Εκει που ξεκινάει η Ε6, το Τρέλεμποργκ
Αρχείο:E6 kirkenes Begin.jpg|Η Ε6 στο Κίρκενες


## Παραπομπές


6
6
Τσέρινγκ Τομπγκάι

Ο **Τσέρινγκ Τομπγκάι** (*ཚེ་རིང་སྟོབས་རྒྱས*།, γενν. 19 Σεπτεμβρίου 1965) είναι πολιτικός του Μπουτάν,  πρωθυπουργός από τις 28 Ιανουαρίου 2024. 
Από τις 30 Ιουλίου 2013 αρχηγός του Λαϊκού Δημοκρατικού Κόμματος, του οποίου υπήρξε ιδρυτικό μέλος.  Υπηρέτησε ξανά στην πρωθυπουργία από τις 27 Ιουλίου 2013 ως τις 9 Αυγούστου 2018. Από το Μάρτιο του 2008 ως τον Απρίλιο του 2013 ήταν αρχηγός της Αντιπολίτευσης.

## Βιογραφία
Σπούδασε μηχανολόγος μηχανικός και απέκτησε πτυχίο μπάτσελορ από το πανεπιστήμιο του Πίτσμπεργκ το 1990. Εν συνεχεία πήρε μεταπτυχιακό τίτλο στη Δημόσια Διοίκηση από το πανεπιστήμιο του Χάρβαρντ το 2004. Προτού κατέλθει στον πολιτικό στίβο εργαζόταν ως δημόσιος υπάλληλος. 

Μεταξύ άλλων διατέλεσε διευθυντής του υπουργείου Εργασίας από το 2003 ως το 2007.

Μετά τις βουλευτικές εκλογές του 2013 έγινε πρωθυπουργός και στις 30 Ιουλίου 2013 ανέλαβε το αξίωμα, διαδεχόμενος τον Γίγκμε Τίνλεϊ.

## Παραπομπές


Κατηγορία:Πρωθυπουργοί του Μπουτάν
Κατηγορία:Ηγέτες εν ενεργεία
Μιας πεντάρας νιάτα

**Μιας πεντάρας νιάτα** είναι ο τίτλος ενός τραγουδιού, τη μουσική του οποίου έγραψε ο Γιώργος Ζαμπέτας και τους στίχους ο Κώστας Πρετεντέρης. Το ερμήνευσε η Μπέμπα Μπλανς (πραγματικό όνομα: Αγγελική Κωνσταντοπούλου) και τη δεύτερη φωνή, όπου χρειαζόταν, έκανε ο Γιώργος Ζαμπέτας. Κυκλοφόρησε σε δίσκο 45 στροφών μαζί με το τραγούδι Το καράβι, πάλι σε μουσική του Ζαμπέτα και με ερμηνεύτρια την Μπλανς, στις 19 Ιουνίου του 1964.


Κατηγορία:Τραγούδια του Γιώργου Ζαμπέτα
Κατηγορία:Τραγούδια του 1964
Χημική μηχανική

Η **χημική μηχανική** αποτελεί διακριτό, τεχνολογικό και επιστημονικό κλάδο της επιστήμης μηχανικών, που ασχολείται με τον σχεδιασμό, τη μελέτη και τη λειτουργία των χημικών εγκαταστάσεων και την ανάπτυξη μεθόδων βελτίωσης της παραγωγής. Η χημική μηχανική χρησιμοποιεί τις αρχές της χημείας, της φυσικής, των μαθηματικών, της βιολογίας και της οικονομίας για την αποτελεσματική χρήση, παραγωγή, σχεδιασμό, μεταφορά και μετατροπή της ενέργειας και της ύλης. Ο ανάλογα καταρτισμένος επαγγελματίας και επιστήμονας ονομάζεται **[[Χημικός Μηχανικός|χημικός μηχανικός]]**. Το έργο του κυμαίνεται από την αξιοποίηση της νανοτεχνολογίας και των νανοϋλικών στο εργαστήριο έως τις βιομηχανικές διεργασίες μεγάλης κλίμακας που μετατρέπουν χημικές ουσίες, πρώτες ύλες, ζωντανά κύτταρα, μικροοργανισμούς και ενέργεια σε χρήσιμες μορφές και προϊόντα.

Η χημική μηχανική περιλαμβάνει έξι κύριους τομείς δραστηριοτήτων επί των αντικειμένων της: την έρευνα, τη μελέτη, την κατασκευή, την παραγωγή, την εκμετάλλευση - εμπορία και τη διοίκηση - διεύθυνση.

Μετά τον Β' Παγκόσμιο Πόλεμο, με την εξέλιξη της χημικής βιομηχανίας ο γνωστικός αυτός κλάδος διαμορφώθηκε ως ξεχωριστός, σημειώνοντας αλματώδη ανάπτυξη. Εφαρμογή της χημικής μηχανικής απαντάται κυρίως στην πετρελαϊκή βιομηχανία, στη βιομηχανία χημικών και χρωμάτων, στη βιοτεχνολογία, στη βιομηχανία τροφίμων, στη χαρτοποιία, μέχρι και στην πυρηνική βιομηχανία.

## Πηγές
* *Εγκυκλοπαίδεια Πάπυρος Larousse Britannica*, τομ.61ος, σελ.110.

Κατηγορία:Επιστήμες Μηχανικών
Κατηγορία:Χημική Μηχανική
Κατηγορία:Μηχανική διεργασιών
Καίτη Φίνου

Η **Καίτη Φίνου** (πραγματικό όνομα: **Αικατερίνη Χρονιάδου**) (Έδεσσα, 30 Δεκεμβρίου 1958) είναι Ελληνίδα ηθοποιός του θεάτρου, του κινηματογράφου και της τηλεόρασης.

## Βιογραφία

Σε πολύ μικρή ηλικία μετακόμισε στην Αθήνα. Το 1982 αποφοίτησε από την Δραματική Σχολή του Γιώργου Θεοδοσιάδη και το ντεμπούτο της στο κινηματογράφο έγινε το 1980 στην ταινία *Ο παρθενοκυνηγός* μαζί με τον Σωτήρη Μουστάκα.

Την ίδια χρονιά γνωρίζεται με τον Στάθη Ψάλτη και γίνονται κινηματογραφικό ζευγάρι, παίζοντας μαζί σε πολλές ταινίες, κυρίως του Γιάννη Δαλιανίδη, ενώ ήταν ζευγάρι και στη ζωή.

Από το 2013 ζει στο Σπίτι του Ηθοποιού στα Κάτω Πατήσια.

Στην τηλεόραση έχει εμφανιστεί στις ταινίες: *[[Τα καμάκια]]*, *[[Βασικά... Καλησπέρα σας]]*, *[[Και ο πρώτος ματάκιας]]*, *[[Πέστα χρυσόστομε]]*, *[[Καμικάζι αγάπη μου]]*, *[[Τρελλός είμαι ό,τι θέλω κάνω!..]]*, *[[Έλα να γυμνωθούμε ντάρλινγκ]]*, *[[Μάντεψε τι κάνω... τα βράδια]]*, *[[Ψηλός λιγνός και ψεύταρος]]*, *[[Ο καβαλάρης των F.M. Stereo]]* και άλλες.

## Προσωπική ζωή
Την δεκαετία του '80 υπήρξε ζευγάρι με τον ηθοποιό Στάθη Ψάλτη (1981-1986) και με τον τραγουδιστή Λευτέρη Πανταζή (1986-1988). Από το 1992 έως το 1993 ήταν παντρεμένη με τον επιχειρηματία Γιώργο Λύρα.

## Φιλμογραφία

## Παραπομπές


Κατηγορία:Ελληνίδες ηθοποιοί κινηματογράφου
Ο καβαλάρης των F.M. Stereo

***Ο καβαλάρης των F.M. Stereo*** είναι ελληνική κωμική κινηματογραφική ταινία του 1986, σε σκηνοθεσία Ομήρου Ευστρατιάδη και σενάριο Γιώργου Μυλωνά. Πρωταγωνιστούν οι: Στάθης Ψάλτης, Καίτη Φίνου, Σπύρος Καλογήρου και Νεφέλη Ορφανού.

## Πλοκή

Ο Στάθης (Στάθης Ψάλτης) είναι ένας άνεργος νέος, αλλά και νόθο παιδί ενός εργοστασιάρχη, που κατέχει έναν πειρατικό ραδιοφωνικό σταθμό και τον χρησιμοποιεί για να στέλνει ερωτικά μηνύματα στην αγαπημένη του, Λίζα (Καίτη Φίνου), μέχρι να κατεδαφίσουν το αυθαίρετο σπίτι του. Στην φυλακή, ανακαλύπτει ότι κληρονόμησε μια τεράστια περιουσία από τον νεκρό πατέρα του. Οι υπόλοιποι συγγενείς και κληρονόμοι θα προσπαθήσουν να τον εξαπατήσουν, ώστε να του κλέψουν την περιουσία που κληρονόμησε, αλλά ο Στάθης θα καταφέρει να τους σταματήσει. Επίσης, θα καταφέρει να παντρευτεί την μεγάλη του αγάπη, τη Λίζα.

## Διανομή

## Παραπομπές

## Εξωτερικοί σύνδεσμοι
* Ο καβαλάρης των F.M. Stereo στο Cine.gr
* Ο καβαλάρης των F.M. Stereo στην Ταινιοθήκη της Ελλάδος

Κατηγορία:Ελληνικές ταινίες της δεκαετίας 1980
Κατηγορία:Ταινίες του 1986
Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Ομήρου Ευστρατιάδη
Κατηγορία:Ταινίες σε σενάριο Γιώργου Μυλωνά
Κατηγορία:Ταινίες σε παραγωγή Γιώργου Καραγιάννη
Βραβείο Τούρινγκ

Το **Βραβείο Τούρινγκ** είναι ένα ετήσιο επιστημονικό βραβείο που απονέμει ο διεθνής Σύλλογος Μηχανημάτων Υπολογισμού («*Association for Computing Machinery*», ACM), εδραζόμενος στις ΗΠΑ, σε ένα «*άτομο επιλεγμένο για την τεχνικής φύσης συνεισφορά του στην κοινότητα του υπολογισμού*». Το Βραβείο Τούρινγκ θεωρείται η πιο υψηλή διάκριση στους σχετικούς ακαδημαϊκούς χώρους, αποκαλείται «Βραβείο Νόμπελ της πληροφορικής» και απονέμεται κάθε έτος από το 1966 κι έπειτα. Έχει λάβει το όνομά του προς τιμήν του μαθηματικού Άλαν Τούρινγκ, του θεωρούμενου ως «πατέρα της πληροφορικής και της τεχνητής νοημοσύνης». Από το 2007 έως και το 2013, συνοδευόταν από χρηματικό έπαθλο 250.000 δολαρίων, ενώ από το 2014 το χρηματικό έπαθλο είναι 1.000.000 δολάρια. Χορηγός του χρηματικού επάθλου είναι η εταιρεία Google.

## Βραβευθέντες

## Παραπομπές


Κατηγορία:Βραβεία της επιστήμης των υπολογιστών
Βραβειο
ΤΣΣΚΑ Σόφιας

Η **ΤΣΣΚΑ Σόφιας** (βουλγαρικά: Централен спортен клуб на армията, αγγλικά: *Central Sports Club of the Army*) είναι βουλγαρική αθλητική κοινωνία από τη Σόφια της Βουλγαρίας, η οποία ιδρύθηκε στις 5 Μαΐου του 1948 ως *Σεπτέμβρι πρι ΣΔΒ* (Септември при ЦДВ), μετά την ενοποίηση των δύο αθλητικών συλλόγων της πόλης, Χαβντάρ (Чавдар) και Σεπτέμβρι (Септември). Από τότε, ο σύλλογος άλλαξε το όνομά του αρκετές φορές πριν την καθιέρωση του ονόματος «ΤΣΣΚΑ» το 1989.

Ο σύλλογος είναι ιστορικά γνωστός ως βουλγαρικό αθλητικό σωματείο Στρατού (спортен клуб на армията). Επί του παρόντος οι υπηρεσίες του αθλητικού συλλόγου είναι αυτόνομες από το 1992. Έκτοτε, η μόνη σύνδεση των τμημάτων με το στρατό είναι οι ιστορικές παραδόσεις και το Στάδιο «Μπαλγκάρσκα Άρμια». Παρ' όλ' αυτά, πλέων όλες οι ομάδες που έχουν σχέση με τον αθλητικό σύλλογο, είναι ενσωματωμένες σε μία κοινή αθλητική κοινωνία που ονομάζεται **Ομπεντινένι Σπόρτνι Κλουμπόβε ΤΣΣΚΑ - 1948** (Обединени спортни клубове ЦСКA - 1948, που σημαίνει *Ηνωμένοι Αθλητικοί Σύλλογοι*), η οποία είναι επί του παρόντος ο διάδοχος της προηγούμενης οργάνωσης.

Τα τμήματα που ανήκουν πλέων στην ΤΣΣΚΑ Σόφιας είναι το ποδόσφαιρο, καλαθοσφαίριση, πετοσφαίριση, αντισφαίριση, πάλη, στίβος, χόκεϊ επί πάγου, σκάκι, γυμναστική, χειροσφαίριση, τάε κβο ντο, πυγμαχία, ποδηλασία, άρση βαρών και τζούντο.

## Τμήματα
Τα πιο δημοφιλή τμήματα του αθλητικού σωματείου είναι:

* ΠΦΚ ΤΣΣΚΑ Σόφιας, ομάδα ποδοσφαίρου
* ΠΜΚ ΤΣΣΚΑ Σόφιας, ομάδα καλαθοσφαίρισης
* ΒΚ ΤΣΣΚΑ Σόφιας, ομάδα πετοσφαίρισης
* ΠΧΚ ΤΣΣΚΑ Σόφιας, ομάδα χόκεϊ επί πάγου

## Εξωτερικοί σύνδεσμοι
* Επίσημη ιστοσελίδα (τμήμα χόκεϊ επί πάγου)
* Επίσημη ιστοσελίδα (τμήμα πετοσφαίρισης)
* Επίσημη ιστοσελίδα (τμήμα σκακιού)

Κατηγορία:Αθλητικοί σύλλογοι Βουλγαρίας
Κατηγορία:Ιδρύσεις αθλητικών συλλόγων το 1948
Κατηγορία:Στρατιωτικά αθλητικά σωματεία
Βλάγκαδα Άρτας

Τα **Βλάγκαδα** είναι χωριό του δήμου Κεντρικών Τζουμέρκων στο νομό Άρτας. Σύμφωνα με τα στοιχεία της απογραφής του 2011, ο πληθυσμός του ανέρχεται στους 14 μόνιμους κατοίκους.

## Γενικά στοιχεία
Τα Βλάγκαδα είναι κτισμένα σε υψόμετρο 900 μέτρων στις πλαγιές της οροσειράς των Τζουμέρκων. Για την ονομασία του υπάρχουν δύο εκδοχές: κατά την πρώτη προέρχεται από τις λέξεις *αυλάκια* και *λαγκάδια* ενώ κατά τη δεύτερη προέρχεται από το *Διλάγκαδο*, το οποίο στο τοπικό ιδίωμα διαμορφώθηκε ως το *Βλάγκαδο*.

Αναγνωρίστηκε επίσημα ως οικισμός το 1961 και ήταν ο μικρότερος από τους πέντε οικισμούς (μαζί με την Κρυοπηγή, τη Μηλιά, τη Σγάρα και τον Καταρράκτη) που αποτελούσαν από το 1927 ως το 1997 την κοινότητα Καταρράκτη της επαρχίας Άρτης. Το 1997 εντάχθηκε στον καποδιστριακό δήμο Αγνάντων και από το 2011, μετά τις αλλαγές του προγράμματος ''Καλλικράτης'', υπάγεται στον δήμο Κεντρικών Τζουμέρκων.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Άρτας
Κατηγορία:Δήμος Κεντρικών Τζουμέρκων
Κατηγορία:Δήμος Αγνάντων
Κατάλογος νομαρχών Πιερίας

Ο νομός Πιερίας συστάθηκε με αναγκαστικό νόμο, στις 29 Απριλίου 1949. Ο Νομάρχης Πιερίας ήταν πολιτική θέση δημόσιας διοίκησης, επικεφαλής του νομού Πιερίας. Αρμοδιότητά του ήταν η διοίκηση επί τοπικών ζητημάτων σε επίπεδο νομού. Διοριζόταν από την εκάστοτε κυβέρνηση. Έδρα της Νομαρχίας ήταν η πόλη της Κατερίνης. Πριν τη σύσταση της Νομαρχίας Πιερίας, διοικητικός προϊστάμενος ήταν ο Έπαρχος.
Ο Γεώργιος Παπαστεργίου υπήρξε ο δεύτερος αιρετός νομάρχης και εκείνος με τη μακροβιότερη συνεχή θητεία (12 χρόνων, από το 1999 ως το 2010). Ο θεσμός αντικαταστάθηκε από εκείνον του Αντιπεριφερειάρχη, με πρώτο πρόσωπο στη θέση αυτή τη Σοφία Μαυρίδου.

## Κατάλογος νομαρχών Πιερίας

## Αντιπεριφερειάρχες Π.Ε. Πιερίας

## Πηγές
::Αρχείο εφημερίδας "Νέα Εποχή",  τόμοι 1958 - 1984, μέσω ΓΑΚ-   Αρχεία Νομού Πιερίας.
## Παραπομπές


*
Πιεριας
Αλέξανδρος Δεληγιαννίδης

Ο **Αλέξανδρος Δεληγιαννίδης** (Φάτσα Πόντου, 23 Νοεμβρίου 1914 - Θεσσαλονίκη, 12 Απριλίου 1969) ήταν Έλληνας οδοντίατρος και πολιτικός, που υπηρέτησε ως βουλευτής Πιερίας με την ΕΡΕ από το 1956 ως το 1964.

## Βιογραφία
Η οικογένειά του (ο πατέρας του ονομαζόταν Νικόλαος και η μητέρα του Άννα Σιονακίδου) εγκαταστάθηκε στην Κατερίνη μετά το 1923. Σπούδασε στην Οδοντιατρική Σχολή του Πανεπιστημίου των Αθηνών (αποφοιτήσας το 1939) και μετά τη στρατιωτική του θητεία (υπηρέτησε ως έφεδρος αξιωματικός στην Ήπειρο) άσκησε το επάγγελμα του οδοντιάτρου. Εξελέγη ταμίας στο πρώτο Δ.Σ. του Οδοντιατρικού Συλλόγου Κατερίνης, στον οποίο υπηρέτησε λίγο αργότερα και ως πρόεδρος.
Εξελέγη για πρώτη φορά με την ΕΡΕ στις εκλογές του 1956. Επανεξελέγη βουλευτής στις εκλογές του 1958 και του 1961, όπως και στις εκλογές του 1963. Στις τελευταίες εκλογές συγκέντρωσε 4.360 ψήφους (με ΕΡΕ-Κ.Π.) και εξελέγη βουλευτής. Στις εκλογές του 1964 δεν κατάφερε να επανεκλεγεί, καθώς περιορίστηκε στις 3.450 ψήφους.

Κατά τα πρώτα χρόνια της χούντας αντιμετώπιζε προβλήματα υγείας (λόγω καρκίνου) και υποβλήθηκε σε εγχείρηση στο νοσοκομείο "Ευαγγελισμός". Απεβίωσε στη Θεσσαλονίκη το Μέγα Σάββατο του 1969 και κηδεύτηκε ανήμερα του Πάσχα στην Ευαγγελική Εκκλησία της συμπρωτεύουσας. Ήταν παντρεμένος με τη Σοφία Αθανασιάδη, με καταγωγή από τα Λακκώματα Καστοριάς και απέκτησαν 1 κόρη και 3 εγγόνια.

## Παραπομπές


Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές Πιερίας
Νικόλαος Στρεμπίνος

Ο **Νικόλαος Στρεμπίνος** ή **Στρεμπίνας** ήταν σημαντικός Έλληνας Μακεδονομάχος οπλαρχηγός από την Κατερίνη Πιερίας.

## Βιογραφικά στοιχεία
Ο Νικόλαος Στρεμπίνος γεννήθηκε στα τέλη του 19ου αιώνα στην Κατερίνη Πιερίας. Έδρασε κατά το Μακεδονικό Αγώνα στην περιοχή του Ολύμπου επικεφαλής ενόπλου σώματος. Η δράση του είχε ως στόχο τον έλεγχο της περιοχής των Ελληνοτουρκικών συνόρων (που τότε ήταν στον Όλυμπο), προκειμένου να μεταφέρεται ασφαλώς πολεμικό υλικό από την ελεύθερη Ελλάδα στη Μακεδονία. Έδρασε επίσης, κατά Ρουμανιζόντων αλλά και κατά των τοπικών Οθωμανικών αρχών προκειμένου να προστατεύσει τους κατοίκους των Πιερικών χωριών. Συνεργάστηκε σε κοινές επιχειρήσεις με τον συντοπίτη του, οπλαρχηγό Γεώργιο Θωμόπουλο (καπετάν Γκόγκο), καθώς και τον Μ. Αναγνωστάκο (Ματαπά). Το 1908 με την επανάσταση των Νεοτούρκων και τη γενική αμνηστία που χορηγήθηκε, διέκοψε την ένοπλη δράση του, χωρίς όμως να παραδόσει τα όπλα του, και τέθηκε σε κατάσταση αναμονής, ώστε να αποτρέψει οποιαδήποτε ενδεχόμενη νέα εχθρική δράση στην περιοχή.

## Φωτοθήκη

αρχείο:Chieftains Nicolaos Strembinos, Anagnostakos and Georgios Thomopoulos (Gongos).png|Οι μακεδονομάχοι οπλαρχηγοί Νικόλαος Στρεμπίνος (δεξιά), Ματαπάς (κέντρο), καπετάν Γκόγκος (αριστερά).
αρχείο:Nikolaos Strembinos greek revolutionary.jpg|Ο οπλαρχηγός Νικόλαος Στρεμπίνος με τους άνδρες του.

## Παραπομπές


Κατηγορία:Μακεδονομάχοι
Κατηγορία:Μακεδονομάχος-επέκταση